**ข้อแนะนำในการสรุปผลการดำเนินงานประจำปี ๒๕๖๑ ของหน่วยงานร่วมสนองพระราชดำริ**

**พร้อมแบบฟอร์มการสรุปผลการดำเนินงานของหน่วยงานที่ร่วมสนองพระราชดำริ และคำอธิบาย**

สืบเนื่องมาจากการจัดทำเอกสารสรุปรายงานประจำปีของหน่วยงานที่ร่วมสนองพระราชดำริ อพ.สธ. ประจำปี ๒๕๖๐ ที่ผ่านมานั้น ทาง อพ.สธ.พบปัญหาในการสรุปรายงานของหน่วยงานร่วมสนองพระราชดำริ หลายประการ ได้แก่

**๑) โครงการที่เสนอไว้ในแผนแม่บทไม่ได้รายงานผลหรือไม่มีการรายงานผล แต่มีการรายงานผลโครงการใหม่ที่ไม่ได้บรรจุอยู่ในแผนแม่บท**

**๒) การสรุปผลการดำเนินงานไม่ชัดเจน** ไม่มีการระบุพื้นที่/กลุ่มเป้าหมาย และ/หรือเป้าหมายในการดำเนินงาน และบางหน่วยงานไม่มีการสรุปผลการดำเนินงาน

**๓) มีการรายงานผลการดำเนินงานซ้ำซ้อน ทำให้ไม่ทราบว่าโครงการหรือกิจกรรมนั้นๆ หน่วยงานใดเป็นเจ้าของงานผู้รับผิดชอบ**(บทบาทในการดำเนินงานสนองพระราชดำริของหน่วยงานไม่ชัดเจน)

**๔) ไม่มีการรายงานงบประมาณที่ใช้ในการดำเนินงาน และแหล่งที่มาของงบประมาณ**

**๕) หน่วยงานร่วมสนองพระราชดำริบางแห่งส่งรายงานมาไม่ครบถ้วน คือส่งมาเฉพาะแบบสรุปย่อผลการดำเนินงานตามแบบฟอร์มที่ส่งให้ แต่ไม่ได้ส่งรายงานฉบับสมบูรณ์มาด้วย**ซึ่งทั้งหมดดังที่กล่าวมานี้เป็นอุปสรรคบางประการในการจัดทำสรุปรายงานในปีที่ผ่านมา

การนี้ทาง อพ.สธ. ขอให้ทางหน่วยงานที่ร่วมสนองพระราชดำริ**จัดส่งเอกสารรายงานผลการดำเนินงานประจำปี ๒๕๖๑ ฉบับสมบูรณ์ และแผ่นซีดี พร้อมกับแบบฟอร์มสรุปผลการดำเนินงาน**ที่ส่งมาให้พร้อมกันนี้ มายังอพ.สธ. **ภายในวันพุธที่ ๓๑ ตุลาคม ๒๕๖๑** โดยในการกรอกข้อมูลสรุปผลการดำเนินงานในแบบฟอร์ม สามารถศึกษารายละเอียดเพิ่มเติมได้ตามเอกสารแนบ ทั้งนี้หากท่านมีข้อสงสัยประการใดสามารถสอบถามข้อมูลเพิ่มเติมได้จากเจ้าหน้าที่ อพ.สธ. ผู้ประสานงานที่ดูแลในกลุ่มหน่วยงานของท่านต่อไป

**ผลการดำเนินงานของหน่วยงานที่ร่วมสนองพระราชดำริ ปีงบประมาณ 2561**

**กิจกรรมที่.......................................................................................**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ลำดับ** | **หน่วยงาน** | **ชื่อโครงการ** | **การดำเนินงาน**  **ตามแผนแม่บท** | | **งบประมาณ (บาท)** | | **แหล่งที่มาของงบประมาณ\*** | **เป้าหมายตาม**  **แผนแม่บท/**  **วัตถุประสงค์** | **ผลการดำเนินงาน** | **บุคคล/หน่วยงานที่รับผิดชอบ** | **หมายเหตุ** |
| **มี** | **ไม่มี** | **เสนอขอ** | **ใช้จริง** |
| **1** |  | **1.** |  |  |  |  |  |  |  |  |  |
|  |  | **2.** |  |  |  |  |  |  |  |  |  |
|  |  | **3.** |  |  |  |  |  |  |  |  |  |
|  |  | **4.** |  |  |  |  |  |  |  |  |  |
|  |  | **รวม โครงการ** |  |  | **รวม** | **รวม** |  |  |  |  |  |

**คำอธิบายตารางสรุปผลการดำเนินงาน สำหรับหน่วยงานร่วมสนองพระราชดำริ**

***หน่วยงาน***🡪ชื่อหน่วยงานร่วมสนองพระราชดำริ

***ชื่อโครงการ***🡪 ชื่อโครงการตามแผนแม่บท (หากมีการแก้ไขให้ระบุไว้ด้วย)

***การดำเนินงานตามแผนแม่บท***🡪ขอให้ทำเครื่องหมาย ✓ ในช่องมี / ไม่มีการดำเนินงานในแต่ละโครงการตามแผนแม่บทที่ได้เสนอไป (หากเป็นโครงการใหม่ที่เพิ่มเติมจากแผนแม่บทให้ระบุไว้ในช่องมีการดำเนินงานด้วย)

***งบประมาณ***🡪ขอให้หน่วยงานระบุงบประมาณในแต่ละโครงการ ทั้งงบประมาณที่เสนอขอและงบประมาณที่ได้ใช้จริง (อ้างอิงตามแผนแม่บทของแต่ละหน่วยงาน)

***แหล่งที่มาของงบประมาณ***🡪หน่วยงานสามารถระบุแหล่งที่มาของงบประมาณที่ใช้ในแต่ละโครงการได้ ว่าได้รับงบประมาณจากแหล่งใด โดยแหล่งที่มาของงบประมาณของหน่วยงานที่ร่วมสนองพระราชดำริได้แก่

๑) งบประมาณปกติประจำปีของหน่วยงาน(งบประมาณแผ่นดิน)

๒) ขอตั้งงบประมาณเฉพาะจากสำนักงบประมาณเพื่อการร่วมสนองพระราชดำริ อพ.สธ.

๓) งบประมาณองค์กรปกครองส่วนท้องถิ่น

๔) งบประมาณจากแหล่งทุนวิจัย เช่น สำนักงานคณะกรรมการวิจัยแห่งชาติ (วช.) สำนักงานกองทุนสนับสนุนการวิจัย (สกว.) เป็นต้น

๕) งบประมาณจากสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.)

หรือในกรณีที่ดำเนินโครงการโดยไม่มีการใช้งบประมาณใด ๆ ก็ขอให้ระบุว่าไม่ใช้งบประมาณไว้ด้วย

***เป้าหมายตามแผนแม่บท/วัตถุประสงค์***🡪ขอให้ระบุว่าโครงการนั้นๆ มีเป้าหมายหรือวัตถุประสงค์เช่นไร

***ผลการดำเนินงาน***🡪ขอให้ระบุด้วยว่าเป็นโครงการใหม่หรือโครงการต่อเนื่อง ควรสรุปให้ผู้อ่านทราบว่า โครงการนี้ทำอะไร อย่างไร ได้อะไรบ้าง และสอดคล้องกับเป้าหมาย/วัตถุประสงค์หรือไม่ โดยให้ครอบคลุมหัวข้อดังต่อไปนี้

งานปกปักฯ🡪 ระบุขนาดพื้นที่ กิจกรรมที่ได้ดำเนินการ ผลที่จะได้รับ

งานสำรวจฯ🡪 ระบุพื้นที่เป้าหมาย ขนาดพื้นที่ จำนวนครั้งที่สำรวจ จำนวนสิ่งที่สำรวจพบ

งานปลูกรักษาฯ 🡪 จำนวนพืชปลูก (จำนวนชนิด จำนวนต้นพันธุกรรม) พื้นที่ในความรับผิดชอบ รายละเอียดการดูแลรักษา กิจกรรมที่ดำเนินการต่างๆ เป็นต้น

โครงการวิจัย 🡪 ควรสรุปผลการดำเนินงานในรูปแบบของบทคัดย่อ

งานศูนย์ข้อมูล/ฐานข้อมูล 🡪สามารถระบุจำนวนข้อมูลที่มีในฐานข้อมูลนั้นๆ

การจัดกิจกรรม/ฝึกอบรม 🡪รายละเอียดของการจัดกิจกรรมที่ไหน เมื่อไหร่ มีผู้เข้าร่วมกิจกรรมเท่าไร เนื้อหาของกิจกรรมโดยสรุป ผลที่ได้รับ

งานสนับสนุนอื่น ๆ🡪ระบุสิ่งที่ได้ดำเนินการในปีนั้น ๆ

***บุคคล/หน่วยงานที่รับผิดชอบ***🡪ขอให้ระบุชื่อบุคคล หน่วยงาน หรือส่วนงานย่อยที่เป็นผู้รับผิดชอบหลักในแต่ละโครงการนั้น ๆ

***หมายเหตุ***🡪ใช้ระบุ ๑) ปัญหาและอุปสรรคที่พบในการดำเนินงาน

๒) อื่น ๆ (ถ้ามี)